

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2023. gada 30. novembrī |

**41.**

## Par saistošo noteikumu “Par uguņošanas ierīču un skatuves pirotehnisko izstrādājumu izmantošanas laiku” projekta publicēšanu sabiedrības viedokļa noskaidrošanai

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Lai nodrošinātu sabiedrisko kārtību un drošību, ir sagatavots saistošo noteikumu projekts “Par uguņošanas ierīču un skatuves pirotehnisko izstrādājumu izmantošanas laiku” un paskaidrojuma raksts. Saistošo noteikumu projektā ir noteikts uguņošanas ierīču un skatuves pirotehnisko izstrādājumu izmantošanas laiks 31. decembrī Ogres novada administratīvajā teritorijā.

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 23 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav,**

Ogres novada pašvaldības dome **NOLEMJ:**

1. Nodot saistošo noteikumu projektu “Par uguņošanas ierīču un skatuves pirotehnisko izstrādājumu izmantošanas laiku” (turpmāk – Saistošie noteikumi) un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Komunikācijas nodaļai:
   1. publicēt Saistošos noteikumus un paskaidrojuma rakstu pašvaldības oficiālajā tīmekļvietnē, sabiedrības viedokļa noskaidrošanai paredzot divu nedēļu termiņu;
   2. iesniegt saņemto sabiedrības viedokli Saistošo noteikumu sagatavotājam.
3. Noteikt, ka sabiedrība viedokli par Saistošo noteikumu projektu var iesniegt elektroniski, sūtot to uz elektroniskā pasta adresi [ogredome@ogresnovads.lv](mailto:ogredome@ogresnovads.lv) vai personīgi iesniedzot to Ogres novada klientu apkalpošanas centros.
4. Uzdot Saistošo noteikumu sagatavotājam apkopot šī lēmuma 2. punkta kārtībā saņemto sabiedrības viedokli un iesniegt Ogres novada pašvaldības Juridiskajai nodaļai vienas nedēļas laikā no šī lēmuma 2.1. apakšpunktā noteiktā beigu termiņa.

(Sēdes vadītāja,

domes priekšsēdētāja E. Helmaņa paraksts)